BRM je zaposlil novega mladega in obetajočega dirkača, Jackieja Stewarta za sezono 1965 in Škot je že na svoji prvi dirki Race of Champions na Brands Hatchu zablestel z drugim mestom. Na dirki BRDC International Trophy pa je že zmagal. Tako so do začetka Svetovnega prvenstva Formule 1 1965 odpravili težave z zanesljivostjo dirkalnika BRM P261, tako sta dirkača v dvajsetih nastopih na desetih dirkah kar šestnajstkrat osvojila prvenstvene točke. Hill je dosegel drugi zaporedni zmagi na dirkah za Veliko nagrado Monaka in Veliko nagrado ZDA, Stewart pa je dosegel svojo prvo prvenstveno zmago kariere na dirki za Veliko nagrado Italije. S še osmimi uvrstitvami na stopničke je BRM ponovno osvojil drugo mesto v konstruktorskem prvenstvu, Hill in Stewart pa sta osvojila drugo in tretje mesto v dirkaškem prvenstvu.